Er memb noz-hont ma varhué, hemb gout de zén, ér goignellig hag ar er guhléig  peur-hont men devoé hé fatianted rejoeisset quel liés a huèh deulegad en Æled ag en Néan, en Eutru-Doué hum bligeas é tiscoein dré ur miracl nehué aral péh quer caér ha péh quer précius e oé er marhue-zé dirac-thou. Deu venah én ur monnèt trema pibrac, e gouéhas en tihoelded ag en noz ar nehai, hag e oé bet ret dehai arrest én ur forest e oé tost dinou, ha gortos a hont en dé. Ar dro creinoz, er hoèd e oé bet sclerdéret én un taul dré ur splandér caèrroh hilleih aveit er goleu dé, hag er voyagerion-men e huélas  dirac ou deulegad ur vanden guèrhièzed, gusquet é gùen ha gronnet ag ur splandér liguernus : monèt e hrent trema tyig Laurance Cousin. Imbèr arlerh, int e zistroé én dro ar ou faseu ; mæs bout e oé unan open én dro de béhani en hum dolpé erré-ral, ha honnen en devoé ar hé fen ur gouron a voquetteu nehué.